gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8256, del 16-03-2018 (2018/2786)

Extracte de la Resolució de 6 de març de 2018, de la Direcció General d'Esport, per la qual es convoquen premis per la classificació i preparació en jocs olímpics i paralímpics, i en campionats del món i d'Europa per a l'any 2018.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8256

Data del DOGV
:   16-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2786


Data del document
:   06-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

Extracte de la Resolució de 6 de març de 2018, de la Direcció General d'Esport, per la qual es convoquen premis per la classificació i preparació en jocs olímpics i paralímpics, i en campionats del món i d'Europa per a l'any 2018. [2018/2786]  
BDNS (identif.): 389516.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhafp.gob.es/bdnstrans/index  
  
Primer. Persones beneficiàries  
Esportistes que acrediten els requisits establits en les bases reguladores i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13 de la Llei 38/2003, de 17 de novembre, general de subvencions.  
  
Segon. Objecte  
Convocar premis a esportistes de la Comunitat Valenciana d'esport no professional com a ajuda en la seua classificació i preparació en campionats del món i d'Europa, previs als jocs olímpics i paralímpics. Aquesta preparació inclou la participació en competicions classificatòries oficials prèvies  
  
Tercer. Bases reguladores  
Ordre 58/2016, de 23 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de premis a l'esport olímpic i paralímpic (DOGV 7882, 27.09.2016).  
  
Quart. Quantia  
El pressupost destinat a finançar la present convocatòria ascendirà a 350.000 euros com a màxim.  
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de la publicació en el Diari Oficial de la Generalitat Valenciana de la corresponent convocatòria i finalitzarà el 28 de març de 2018.  
  
València, 6 de març de 2018.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8286, del 03-05-2018 (2018/3556)

Informació pública de l'expedient d'ocupació del camí ramader, assagador o camí de Crevillent a Santa Pola, en el terme municipal d'Elx, per a la instal·lació de canonada de reg que comunica diverses parcel·les.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3556


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació del camí ramader, assagador o camí de Crevillent a Santa Pola, en el terme municipal d'Elx, per a la instal·lació de canonada de reg que comunica diverses parcel·les. [2018/3556]  
Als efectes establits en l'article 33 de la Llei 3/2014, d'11 de juliol, de camins ramaders de la Comunitat Valenciana, i en l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOAUTVP/6/2018 d'ocupació del camí ramader, assagador o camí de Crevillent a Santa Pola, en el terme municipal d'Elx, amb motiu de la instal·lació de la canonada de reg que comunica parcel·les propietat de la mercantil Viveros Valero e Hijos, SL.  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situades en el carrer Professor Manuel Sala, núm. 2, 2a planta (en horari de 09.00 a 14.30 hores, de dilluns a divendres), i formular totes les al·legacions que considere oportunes en el termini d'un mes, a partir de la publicació d'aquest anunci.  
  
Alacant, 23 de març de 2018.- La directora territorial: Carmen Catalá Galvañ.
Diari Oficial de la Generalitat Valenciana


Sumari del DOGV 8326, del 27-06-2018 (2018/6217)

RESOLUCIÓ de 8 de juny de 2018, de la comissió de valoració del concurs de trasllats de tècnic o tècnica d'emergències sanitàries d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 17 de novembre de 2017, del director general de Recursos Humans i Econòmics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6217


Data del document
:   08-06-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 8 de juny de 2018, de la comissió de valoració del concurs de trasllats de tècnic o tècnica d'emergències sanitàries d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 17 de novembre de 2017, del director general de Recursos Humans i Econòmics. [2018/6217]  
  
De conformitat amb la base sisena de la Resolució de 17 de novembre de 2017, del director general de Recursos Humans i Econòmics, per la qual convoca un concurs de trasllats de tècnic o tècnica d'emergències sanitàries d'institucions sanitàries dependents de la Conselleria de Sanitat Universal i Salut Pública (DOGV 8177, 24.11.2017), vistes les places sol·licitades pels concursants i segons l'ordre final aconseguit, es fa pública la resolució provisional del concurs de trasllats.  
  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
  
València, 8 de juny de 2018.- La presidenta de la comissió de valoració: Consuelo Peris Piqueras.
Diari Oficial de la Generalitat Valenciana


Sumari del DOGV 8418, del 07-11-2018 (2018/9742)

Notificació de la sentència dictada en el procediment de modificació de mesures del supòsit contenciós número 1826/2017.
------------------------------------------------------------------------------------------------------------------------

### Dades del document

Número de DOGV
:   8418

Data del DOGV
:   07-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9742


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures del supòsit contenciós número 1826/2017. [2018/9742]  
Judici família. Modificació mesures supòsit contenciós número 1826/2017.  
Part demandant: María Oneida Román Carbonell.  
Part demandada: Hanad Sehnawi.  
Sobre modificació mesures no consensuades.  
  
En el judici a què es fa referència s'ha dictat la resolució que té el text que literalment és com segueix:  
  
«Dispositiva  
Estime la demanda de modificació de mesures plantejada, i modifique la Sentència de data 27 de febrer de 2014, dictada en el procediment de divorci número 111/2014, seguit davant d'aquest mateix jutjat, en els punts següents:  
1r. S'acorda la privació de la pàtria potestat d'Hanad Sehnawi sobre la menor O. S. R.  
2n. Se suspén el règim de visites a favor del pare.  
3r. No s'aprecien motius per a imposar les costes processals a cap dels litigants.  
  
Notifiqueu l'anterior resolució a les parts i feu-los saber que aquesta és susceptible de recurs d'apel·lació. El recurs haurà d'interposar-se per escrit en el termini de vint dies hàbils, comptats des de l'endemà de la notificació. És necessària la consignació de prèvia 50 euros, en el compte de consignacions i dipòsits d'aquest jutjat, sense el requisit de la qual no s'admetrà a tràmit el recurs (disposició addicional 15a de la LOPJ modificada per la Llei orgànica 1/2009, de 03.11.2009).  
  
Un vegada siga ferma aquesta resolució, remeteu-ne un testimoniatge al registre civil on consta inscrit el naixement del menor per a inscriure la privació de la pàtria potestat acordada.  
Aquesta és la meua sentència, que pronuncie, mane i firme.»  
  
Publicació: l'anterior sentència va ser donada i publicada; es va publicar en el mode previst en l'article 212 de la Llei d'enjudiciament civil. En done fe.  
En atenció al desconeixement de l'actual domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte en el Diari Oficial de la Generalitat Valenciana, per a portar a efecte la diligència de notificació de la dispositiva de sentència dictada en aquestes actuacions.  
  
Elx, 19 d'octubre de 2018.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8293, del 11-05-2018 (2018/4391)

Informació pública de l'acord de resolució de la condició d'urbanitzador del Programa d'actuació Integrada del carrer Sant Roc - avinguda Gandia. Expedient 3A10/2018/4.
------------------------------------------------------------------------------------------------------------------------------------------------------------------------

### Dades del document

Número de DOGV
:   8293

Data del DOGV
:   11-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4391


Data del document
:   02-05-2018

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * pla d'urbanisme
    * administració local

Informació pública de l'acord de resolució de la condició d'urbanitzador del Programa d'actuació Integrada del carrer Sant Roc - avinguda Gandia. Expedient 3A10/2018/4. [2018/4391]  
El Ple de l'Ajuntament, en sessió celebrada el 26 d'abril de 2018, va adoptar el següent acord:  
  
Primer. Desestimar les al·legacions presentades per Juan Vicente Ferrús Zaragoza, com a administrador solidari de la mercantil Urbem Parkings, SA, pels motius exposats en l'informe jurídic de 22 de febrer de 2018.  
Segon. Resoldre la condició d'urbanitzador del Programa d'actuació integrada del carrer Sant Roc - av. Gandia, atorgada a la mercantil Urbem Parkings, SA, per motiu d'incompliment dels terminis establits per a iniciar les obres, de conformitat amb el que disposa el cos del present informe.  
Tercer. Notificar els interessats que consten en l'expedient, amb indicació dels recursos procedents.  
Quart. Publicar l'acord en el Diari Oficial de la Generalitat Valenciana i comunicar-ho al Registre de programes d'actuació.  
  
En compliment d'allò que s'ha acordat, es publica el present anunci en el Diari Oficial de la Generalitat Valenciana.  
  
Dénia, 2 de maig de 2018.- L'alcalde: Vicent Grimalt Boronat.
Diari Oficial de la Generalitat Valenciana


Sumari del DOGV 8314, del 11-06-2018 (2018/5417)

RESOLUCIÓ de 23 de març de 2018, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.002/18 pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2018 per import de 90.000,00 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5417


Data del document
:   23-03-2018

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 23 de març de 2018, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.002/18 pel qual s'autoritza una transferència de crèdit en el pressupost de l'Agència Valenciana de Foment i Garantia Agrària per a l'exercici 2018 per import de 90.000,00 euros. [2018/5417]  
Vista la proposta realitzada per la subdirectora de l'Agència Valenciana de Foment i Garantia Agrària, en la qual es manifesta la necessitat de transferir disponibilitats del capítol 2 al capítol 3 en la dotació pressupostària de l'Agència Valenciana de Foment i Garantia Agrària, per a la correcta imputació de les despeses financeres derivades del cobrament a través de confirmació de pagaments de transferències a favor de l'AVFGA, i el pagament d'interessos derivats de sentències judicials i basant-se en les previsions de despesa realitzades en el marc del Reglament (UE) núm. 907/2014 i núm. 908/2014, que estableixen disposicions d'aplicació del Reglament (UE) núm. 1306/2013 que regula el finançament de la Política Agrària Comuna.  
En virtut del que disposa l'article 77 de la Llei 14/2005, de 23 de desembre, de mesures fiscals de gestió financera i administrativa i d'organització de la Generalitat Valenciana.  
Fent ús de les atribucions que em confereix l'article 13 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia Agrària, en què s'assigna al director de l'Agència la competència per a aprovar les modificacions pressupostàries pertinents, resolc:  
  
Primer  
Autoritzar la transferència de crèdit en l'estat de despeses, en l'aplicació pressupostària i per l'import següent:  
  
96.46.3372.5   
Fons T - 90.000,00  
  
30.57.8959.4  
Fons T 90.000,00  
  
València, 23 de març de 2018.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8422, del 13-11-2018 (2018/10151)

Oferta d'ocupació pública per a 2018.
-------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10533


Data del document
:   24-10-2018

Organisme emissor
:   Entitat Metropolitana per al Tractament de Residus (EMTRE)

Tipus de document
:   Anunci

Anàlisi jurídica

 Descriptors 

:   * concurs administratiu

Oferta d'ocupació pública per a 2018. [2018/10449]  
Mitjançant el present anunci es fa pública l'oferta d'ocupació pública de l'Entitat Metropolitana per al Tractament de Residus per a l'exercici 2018, en virtud de Resolució número 598/2018, dictada per la presidència el passat 17 d'octubre:  
  
Funcionaris de carrera:  
- Grup/subgrup segons l'article 76 del Reial decret legislatiu 5/2015, de 30 d'octubre: C/ C2.  
Escala: administració general.  
Subescala: auxiliar.  
Denominació: auxiliar de serveis.  
Sistema d'accés: lliure.  
Nombre vacants: 1.  
  
- Grup/subgrup segons l'article 76 del Reial decret legislatiu 5/2015, de 30 d'octubre: A/A2.  
Escala: administració especial.  
Subescala: tècnica mitjana.  
Denominació: cap de la Secció d'Ecoparcs.  
Sistema d'accés: lliure.  
Nombre vacants: 1.  
  
Cosa que es fa pública perquè se'n prenga coneixement i als efectes oportuns.  
  
València, 24 d'octubre de 2018.- La presidenta: María Pilar Soriano Rodríguez.
Diari Oficial de la Generalitat Valenciana


Sumari del DOGV 8396, del 03-10-2018 (2018/8694)

Notificació de la sentència dictada en el judici verbal número 1859/2015.
-------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8694


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1859/2015. [2018/8694]  
Procediment: judici verbal número 1859/2015.  
Demandant: comunitat de propietaris de Rocajuna II.  
Procuradora: M. Luisa Minguez Valdés.  
Demandat: Xianghuo Li, Guoan Li i Guoyong Li.  
En aquest procediment de judici verbal número 1859/2015 s'ha dictat sentència on consta com a demandant la comunitat de propietaris Rocajuna II i com a demandats Guoyong Li, Guoan Li i Xianghuo Li.  
  
D'acord amb la Instrucció 6/2012 de la Secretaria General de l'Administració de Justícia queden les actuacions en l'oficina judicial a la disposició de les persones interessades.  
El termini per a recórrer és de 20 dies a comptar des de l'endemà de la seua notificació, i s'ha de dipositar 50 euros en el compte de consignacions del Jutjat excepte si les persones interessades són beneficiàries de justícia gratuïta.  
Les dades personals que es posen a la disposició de les parts han de tractar-se amb confidencialitat i per a les finalitats de l'Administració de justícia en els termes previstos en la llei orgànica de protecció de dades.  
  
  
Torrevieja, 22 de febrer de 2018.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8234, del 14-02-2018 (2018/980)

RESOLUCIÓ de 7 de desembre de 2017, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.006/17, pel que s'autoritza una generació de crèdit en el pressupost de l'Agència per a l'exercici 2017, per import de 20.652.301,00 euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8234

Data del DOGV
:   14-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/980


Data del document
:   07-12-2017

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària

RESOLUCIÓ de 7 de desembre de 2017, del director de l'Agència Valenciana de Foment i Garantia Agrària, per la qual s'aprova l'expedient de modificació de crèdit 12.91.006/17, pel que s'autoritza una generació de crèdit en el pressupost de l'Agència per a l'exercici 2017, per import de 87.932.148,00 euros.  
 [2018/980]  
Vista la proposta realitzada per la subdirectora de l'Agència Valenciana de Foment i Garantia Agrària, en la qual manifesta la necessitat d'incrementar la dotació pressupostària de l'Agència Valenciana de Foment i Garantia Agrària per ingressos no pressupostats inicialment i basant-se en les previsions de despesa realitzades en el marc del Reglament (UE) núm. 907/2014 i núm. 908/2014, que estableixen disposicions d'aplicació del Reglament (UE) núm. 1306/2013, que regula el finançament de la Política Agrària Comuna.  
En virtut del que disposa l'article 77 de la Llei 14/2005, de 23 de desembre, de mesures fiscals, de gestió financera i administrativa, i d'organització de la Generalitat Valenciana.  
Fent ús de les atribucions que em confereix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, en què s'assigna al director de l'Agència la competència per a aprovar les modificacions pressupostàries pertinents, resolc:  
  
Primer  
Autoritzar l'augment del pressupost d'ingressos en l'aplicació pressupostària i per l'import següent:  
36.82.9993.042.69 57.747.257,00 -  
  
Segon  
Autoritzar la generació de crèdit en l'estat de despeses, en les aplicacions pressupostàries i pels imports següents:  
29.32.3172.7. Fons I (línia SE830000) 23.968.024,00 -  
  
València, 7 de desembre de 2017.- El director de l'Agència Valenciana de Foment i Garantia Agrària: Francisco Rodríguez Mulero.